ಲಿ-ಹುಯಿ ಸೈ

**ಲಿ-ಹುಯಿ ಸೈ** (ಪುಟ್ಟಿನೆ ಮಾರ್ಚ್ ೧೮, ೧೯೬೦) ಒರ್ತಿ  ಅಮೆರಿಕದ ನರವಿಜ್ಞಾನಿ ಬೊಕ್ಕ ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಡ್ ಮೆದುಳು ಬೊಕ್ಕ ಅರಿವಿನ ವಿಜ್ಞಾನ ವಿಭಾಗೊಡು ಪಿಕೋವರ್ ಇನ್ಸ್ಟಿಟ್ಯೂಟ್ ಫಾರ್ ಲರ್ನಿಂಗ್ ಅಂಡ್ ಮೆಮೊರಿದ ನಿರ್ದೇಶಕಿ.

ಕಲ್ಪುನ ಬೊಕ್ಕ ನೆನಪುಗು ಸಂಬಂಧಪಟ್ಟಿನ ನರವೈಜ್ಞಾನಿಕ ಅಸ್ವಸ್ಥತೆಲೆನ ಬಗೆ ಮಲ್ತಿನ ಸಂಶೋಧನೆಗ್, ವಿಶೇಷವಾದ್ ಆಲ್ಝೈಮರ್ ಕಾಯಿಲೆದ ಅಧ್ಯಯನೊಲೆಗ್, ಬೊಕ್ಕ ಕಾಯಿಲೆದ ಪ್ರಗತಿಡ್ ಸಿಡಿಕೆ5 ಬೊಕ್ಕ ಕ್ರೊಮಾಟಿನ್ ರಿಮಾಡೆಲಿಂಗ್ ದ ಪಾತ್ರದ ಬಗ್ಗೆ ಮಲ್ತಿನ ಮಹತ್ವದ ಕೆಲಸೊಗು ಆರ್ ಪುದರ್ ಪೋಯಿನಾರ್. ಅತ್ತಂದೆ, ಅರೆನ ಪ್ರಯೋಗಾಲಯೊಡು ಪ್ರೇರಿತ ಪ್ಲುರಿಪೊಟೆಂಟ್ ಸ್ಟೆಮ್ ಸೆಲ್ ಲೆನ್ ಬಳಸುವ **[[ವಿಸ್ವೊಗೊಬ್ಬುಲೆಡ್ ಭಾರತ|ವಿಟ್ರೊ]]** ಮಾದರಿಲೆಡ್ ನರವೈಜ್ಞಾನಿಕ ಅಸ್ವಸ್ಥತೆಲೆನ್ ಅಧ್ಯಯನ ಮಲ್ಪುನ ಸುಮಾರ್ ಪೊಸತ್ ವಿಧಾನೊಲೆನ್ ಅಭಿವೃದ್ಧಿ ಮಲ್ತೆರ್.

## ಶಿಕ್ಷಣ ಬೊಕ್ಕ ವೃತ್ತಿಜೀವನ
ಸೈ ತೈವಾನ್ ಡ್ ಪುಟ್ಟುದು ಬುಲೆಯೆರ್. ೧೯೮೪ಡ್, ವಿಸ್ಕಾನ್ಸಿನ್-ಮ್ಯಾಡಿಸನ್ ವಿಶ್ವವಿದ್ಯಾಲಯೊಡು ಪಶು ವೈದ್ಯಕೀಯೊಡು ಸ್ನಾತಕೋತ್ತರ ಪದವಿ ಮಲ್ಪೆರೆ ಫೆಲೋಶಿಪ್ ಪಡೆಯೆರ್. ನೊಬೆಲ್ ಪ್ರಶಸ್ತಿ ಪುರಸ್ಕೃತ ವಿಜ್ಞಾನಿ ಹೋವರ್ಡ್ ಮಾರ್ಟಿನ್ ಟೆಮಿನ್ ನ ಉಪನ್ಯಾಸೊಲೆನ್ ಕೇನ್ದ್ ಬೊಕ್ಕ ಆಯನ ಆಣ್ವಿಕ ಕ್ಯಾನ್ಸರ್ ಸಂಶೋಧನೆದ ಬಗ್ಗೆ ಆಸಕ್ತಿ ಬುಲೆಂಡ್.

೧೯೯೦ಡ್, ಟೆಕ್ಸಾಸ್ ವಿಶ್ವವಿದ್ಯಾಲಯದ ಸೌತ್ ವೆಸ್ಟರ್ನ್ ಮೆಡಿಕಲ್ ಸೆಂಟರ್ ಡ್ದ್ ಪಿಎಚ್ ಡಿ ಮಲ್ತೆರ್. ೧೯೯೧ಡ್, ಕೋಲ್ಡ್ ಸ್ಪ್ರಿಂಗ್ ಹಾರ್ಬರ್ ಲ್ಯಾಬೊರೇಟರಿಡ್ ಎಡ್ ಹಾರ್ಲೋನ ಪ್ರಯೋಗಾಲಯೊಗು ಸೇರ್ದೆರ್ ಬೊಕ್ಕ ಮ್ಯಾಸಚೂಸೆಟ್ಸ್ ಜನರಲ್ ಆಸ್ಪತ್ರೆ ಕ್ಯಾನ್ಸರ್ ಸೆಂಟರ್ ಡ್ ಬೇಲೆ ಮಲ್ತೆರ್. ೧೯೯೪ಡ್, ಹಾರ್ವರ್ಡ್ ಮೆಡಿಕಲ್ ಸ್ಕೂಲ್ ಡ್ ಪ್ಯಾಥಾಲಜಿ ವಿಭಾಗೊಗು ನೇಮಕ ಆಯೆರ್. ಆರ್ ೨೦೦೬ಡ್ ಎಂಐಟಿಗ್ ಪೋಯೆರ್.

೨೦೦೯ಡ್, ಪಿಕೋವರ್ ಇನ್ಸ್ಟಿಟ್ಯೂಟ್ ಫಾರ್ ಲರ್ನಿಂಗ್ ಅಂಡ್ ಮೆಮೊರಿದ ನಿರ್ದೇಶಕಿ ಆದ್ ನೇಮಕ ಆಯೆರ್. ೨೦೧೯ಡ್, ಆರ್ ಎಂಐಟಿದ ಅಲನಾ ಡೌನ್ ಸಿಂಡ್ರೋಮ್ ಸೆಂಟರ್ ದ ಸಹ-ನಿರ್ದೇಶಕೆರಾದ್ ಸೇವೆ ಮಲ್ಪೆರೆ ಸುರು ಮಲ್ತೆರ್.

## ಸಂಶೋಧನೆ
ಹಾರ್ಲೋ ಲ್ಯಾಬೊರೇಟರಿಡ್, ಸೈಕ್ಲಿನ್-ಅವಲಂಬಿತ ಕಿನೇಸ್ ಲೆನ ಪಾತ್ರೊನು ಜೀವಕೋಶ ವಿಭಜನೆಡ್ ಅಧ್ಯಯನ ಮಲ್ತೆರ್. ಈ ಸಂದರ್ಭೊಡು, ಮೆದುಳು ಬುಕ್ಕೊ ಬೇತೆ ಜೀವಕೋಶೊಲೆಡ್ ಕಿನೇಸ್ CDK5 ನಿಷ್ಕ್ರಿಯವಾದುಂಡು ಪನ್ಪಿನೆನ್ ಆರ್ ನಾಡ್ದ್ ಪತ್ತಿಯೆರ್. CDK5 ಕ್ರಿಯಾತ್ಮಕತೆಗ್ CDK5R1(p35) ಅಗತ್ಯ ಉಂಡು ಪಂಡ್ದ್ ಆರ್ ತೋಜಾಯೆರ್.

ಹಾರ್ವರ್ಡ್ ಡ್, ಆರ್ CDK5 ಬೊಕ್ಕ p35 ದ ಕಾರ್ಯೊಲೆನ್ ಆಳವಾದ್ ಅಧ್ಯಯನ ಮಲ್ತೆರ್. p35 ಇಜ್ಜಂದಿನ ಎಲಿ ಮಾದರಿಲೆಡ್, ಕಾರ್ಟಿಕಲ್ ಲೇಯರ್ ರಚನೆಡ್ ದೋಷೊಲು ಬೊಕ್ಕ ಆಘಾತೊಲು ತೋಜಿದ್ ಬತ್ತ್ಂಡ್. ನರಕೋಶದ ವ್ಯತ್ಯಾಸೊದ ಸಮಯೊಡು **ನರಕೋಶದ** ಅಭಿವೃದ್ಧಿಗ್ CDK5-p35 ಚಟುವಟಿಕೆ ಅಗತ್ಯ ಪಂಡ್ದ್ ಆರ್ ತೋಜಾಯೆರ್.

ಸಿಡಿಕೆ5 ಚಟುವಟಿಕೆದ ಅತಿಯಾದ ಅಭಿವ್ಯಕ್ತಿ ಆಲ್ಝೈಮರ್ ಕಾಯಿಲೆಗ್ ಸಂಬಂಧ ಪಟ್ಟಿನವು ಪಂಡ್ದ್ ಅಕುಲು ಲಾಡ್ಜ್ ಪತ್ತಿಯೆರ್ . p25, p35 ದ ಒಂಜಿ ಕತ್ತರಿಸಾಯಿನ ರೂಪ, ರೋಗಗ್ ಒಳಗಾಯಿನ ಮೆದುಳುಡು ಒಟ್ಟು ಸೇರುಂಡು ಪಂಡ್ದ್ ಅಕುಲು ತೋಜಾಯೆರ್. ಜೆನೆಟಿಕಲ್ ಮಾರ್ಪಾಡ್ ಮಲ್ತಿನ ಮೌಸ್ ಮಾದರಿಲೆಡ್, ಸಿಡಿಕೆ5 ದ ಅತಿಯಾದ ಅಭಿವ್ಯಕ್ತಿ ನೆನಪುದ ದುರ್ಬಲತೆ, ನರಕೋಶದ ನಷ್ಟ, ಬೊಕ್ಕ ಅಮಿಲಾಯಿಡ್ ಫಲಕೊಲೆನ ರಚನೆಗ್ ಕಾರಣವಾತ್ಂಡ್.

ಎಂಐಟಿಡ್, ಕ್ರೊಮಾಟಿನ್ ಪುನರ್ಸಂಘಟನೆ ಬೊಕ್ಕ ಹಿಸ್ಟೋನ್ ಡೀಸೆಟೈಲೇಸ್ ಲೆನ್ (ಎಚ್ ಡಿಎಸಿ) ಗುರಿ ಮಲ್ಪುನ ಮೂಲಕ ಆಲ್ಝೈಮರ್ ನ ಲಕ್ಷಣೊಲೆನ್ ಹಿಂತಿರುಗಿಸವುನ ಸಾಧ್ಯತೆನ್ ಅಧ್ಯಯನ ಮಲ್ತೆರ್. ಜೀನ್ ಲೆನ ಎಪಿಜೆನೆಟಿಕ್ ನಿಯಂತ್ರಣದ ಮೂಲಕ HDAC2 ಮೆಮೊರಿ ಪ್ರೊಸೆಸಿಂಗ್ ನ್ ದಬ್ಬಾವುಂಡು ಪಂಡ್ದ್ ಆರ್ ತೋಜಾಯೆರ್.

೨೦೧೬ಡ್, ೪೦ ಹರ್ಟ್ಸ್ ಲೈಟ್-ಎಮಿಟಿಂಗ್ ಡಯೋಡ್ (ಎಲ್ ಇ ಡಿ) ಉತ್ತೇಜನ **ಅಮಿಲಾಯ್ಡ್ ಬೀಟಾ** ಪ್ಲೇಕ್ ಲೆನ್ ಕಮ್ಮಿ ಮಲ್ಪುಂಡು ಪಂಡ್ದ್ ತೋಜಾಯೆರ್; ಗಾಮಾ ಅಲೆಲೆನ (ಗಾಮಾ ದೋಲನೊಲೆನ) ಪ್ರಚೋದನೆದ ಮೂಲಕ ಉಂದು ಸಾಧ್ಯ.

ಇತ್ತೆದ ಅಧ್ಯಯನೊಲೆಡ್, ಅಕುಲು **ಒಂಜಿ ನೆತ್ತೆರ್-ಮೆದುಳು ತಡೆಗೋಡೆದ** ಮಾದರಿನ್ ನಿರ್ಮಾಣ ಮಲ್ತೆರ್ ಬೊಕ್ಕ ಕಡಿಮೆ-ಸಾಂದ್ರತೆದ ಲಿಪೊಪ್ರೋಟೀನ್ ಗ್ರಾಹಕ-ಸಂಬಂಧಿತ ಪ್ರೋಟೀನ್ 8 (ಎಪಿಒಇ) ಜೀನ್ ಮೆದುಳುದ ನಾಳೀಯ ವ್ಯವಸ್ಥೆನ್ ಎಂಚ ಪರಿಣಾಮ ಬೀರುಂಡು ಪನ್ಪಿನೆನ್ ಪರೀಕ್ಷಿಸಯೆರ್.

## ಪ್ರಶಸ್ತಿಲು

* ೧೯೯೭ – ಸಂಶೋಧಕೆರ್, ಹೋವರ್ಡ್ ಹ್ಯೂಸ್ ಮೆಡಿಕಲ್ ಇನ್ಸ್ಟಿಟ್ಯೂಟ್
* ೨೦೦೮ – ಅಕಾಡೆಮಿಶಿಯನ್, ಅಕಾಡೆಮಿಯಾ ಸಿನಿಕಾ
* ೨೦೧೦ – ಜೈವಿಕ ವಯಸ್ಸಾತಿನ ಯಾಂತ್ರಿಕತೆಲೆನ ಸಂಶೋಧನೆಗ್ ಗ್ಲೆನ್ ಪ್ರಶಸ್ತಿ
* ೨೦೧೧ – ಸದಸ್ಯೆರ್, ರಾಷ್ಟ್ರೀಯ ವೈದ್ಯಕೀಯ ಅಕಾಡೆಮಿ
* ೨೦೧೧ – ಫೆಲೋ, ಅಮೆರಿಕನ್ ಅಸೋಸಿಯೇಷನ್ ಫಾರ್ ದಿ ಅಡ್ವಾನ್ಸ್ಮೆಂಟ್ ಆಫ್ ಸೈನ್ಸ್
* ೨೦೧೬ – ಮಿಕಾ ಸಾಲ್ಪೆಟರ್ ಜೀವನ ಸಾಧನೆ ಪ್ರಶಸ್ತಿ, ಸೊಸೈಟಿ ಫಾರ್ ನ್ಯೂರೋಸೈನ್ಸ್
* ೨೦೧೯ – ಫೆಲೋ, ನ್ಯಾಷನಲ್ ಅಕಾಡೆಮಿ ಆಫ್ ಇನ್ವೆಂಟರ್ಸ್
* ೨೦೧೯ – ಹ್ಯಾನ್ಸ್ ವಿಗ್ಗೆಲ್ ರಿಸರ್ಚ್ ಫೌಂಡೇಶನ್ ಸೈನ್ಸ್ ಪ್ರಶಸ್ತಿ
ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
## ಉಲ್ಲೇಖೊಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್